Sagunt acull el Dia Internacional dels Museus amb un taller romà per a tota la família
15 de maig 2019

![](/media/2xqoqekh/60-img_5792_cuerpo.jpg)  
  

Sagunt celebra el Dia Internacional dels Museus amb una programació que ha organitzat la delegació de Turisme de l'Ajuntament de Sagunt. Dissabte que ve 18 de maig tindrà lloc el “Taller romà en família”, una activitat sobre maquillatge i cosmètica, joieria, perruqueria i vestimenta civil i militar de l'època de Sagvntum altimperial organitzada per l'associació Saguntum Augusta i La Llar dels Déus, i que es durà a terme en la Via del Pòrtic. Es realitzaran dos visites concretes, amb els respectius tallers, amb horari d'11.00 a 12.15, a les quals les persones interessades podran apuntar-se en l'oficina de Turisme.

  

“**L'objectiu del Dia Internacional dels Museus és conscienciar en el sentit que els museus són un important mitjà per a l'intercanvi cultural, l'enriquiment de les cultures i el desenvolupament de la comprensió mútua**”, afirma la regidora de Turisme, Natalia Antonino, anunciant que el lema d'enguany són els museus com a eixos culturals, ja que estos s'estan reinventant contínuament per a ser més interactius amb l'audiència, flexibles, adaptables i mòbils. “**Quan Saguntum Augusta ens va presentar el projecte, ens va semblar molt interessant perquè és una forma d'interactuar i explicar el contingut de l'espai arqueològic de la Via del Pòrtic, per la qual cosa decidim emprendre aquesta activitat**”.​

![](/media/kr3kk4df/60-img_5765_cuerpo.jpg)  

L'alcalde de Sagunt, Quico Fernández, ha afirmat que Sagunt és un referent mundial de la didàctica de la cultura clàssica, ja que productes com la Saguntina Domus Baebia o els tallers del Ludi Saguntini no existixen en cap altra ciutat del món: “**Donar-li vida al patrimoni és una garantia d'èxit, perquè les persones tenen curiositat i volen aprendre, per tant, que el Dia dels Museus servisca no solament per a anar a veure un museu, sinó per a contemplar el magnífic treball de Saguntum Augusta**”.

**"Les f****amílies** **podran veure com es maquillaven en aquella època, quins productes utilitzaven o com es pentinaven depenent de la classe social a la qual pertanyien**”, declara Ruth Villar, integrant de l'associació Saguntum Augusta. A més, Villar ha anunciat que comptaran amb un diccionari que explicarà la vestimenta militar.  

![](/media/ogqi0hs2/60-img_5782_cuerpo.jpg)![](/media/xu2flzlx/60-img_5774_cuerpo.jpg)  

L'alcalde ha destacat el paper de la ciutadania en la promoció del patrimoni històric i cultural de Sagunt, assenyalant que “**no es tracta d'una qüestió de l'administració, sinó de la pròpia societat, que té inquietuds i oferix el seu treball”. A més, també ha posat èmfasi en el vessant econòmic d’este tipus d'activitats: “no es tracta d'una despesa, sinó d'una inversió en cultura, en patrimoni i en turisme, perquè genera negocis i llocs de treball, sent la ciutadania la principal beneficiada**”.

“**Esperem que siga una activitat didàctica, que acudisquen moltes persones i que es puga continuar duent a terme més anys**”, ha declarat Villar.

  

​​​

*   [](http://www.facebook.com/sharer.php?u=https://aytosagunto.es/va/actualitat/sagunt-acull-el-dia-internacional-dels-museus-amb-un-taller-roma-per-a-tota-la-familia/ "Facebook")
*   [](http://twitter.com/share?url=https://aytosagunto.es/va/actualitat/sagunt-acull-el-dia-internacional-dels-museus-amb-un-taller-roma-per-a-tota-la-familia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acull-el-dia-internacional-dels-museus-amb-un-taller-roma-per-a-tota-la-familia/ "Linked In")
*   [](mailto:?body=https://aytosagunto.es/va/actualitat/sagunt-acull-el-dia-internacional-dels-museus-amb-un-taller-roma-per-a-tota-la-familia/)